CELEX: 32015D2187
Language: hu
Date: 2015-11-25 00:00:00
Title: A Bizottság (EU, Euratom) 2015/2187 végrehajtási határozata (2015. november 25.) az Észt Köztársaság számára a HÉA-sajátforrás alapjának kiszámításához bizonyos közelítő becslések alkalmazásának engedélyezéséről szóló 2005/816/EK, Euratom határozat módosításáról (az értesítés a C(2015) 8172. számú dokumentummal történt)

27.11.2015   
            
            
               HU
            
            
               Az Európai Unió Hivatalos Lapja
            
            
               L 312/19
            
         A BIZOTTSÁG (EU, Euratom) 2015/2187 VÉGREHAJTÁSI HATÁROZATA
   (2015. november 25.)
   az Észt Köztársaság számára a HÉA-sajátforrás alapjának kiszámításához bizonyos közelítő becslések alkalmazásának engedélyezéséről szóló 2005/816/EK, Euratom határozat módosításáról
   
      
         (az értesítés a C(2015) 8172. számú dokumentummal történt)
      
   
   (Csak az észt nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második francia bekezdésére,
   a saját forrásokkal foglalkozó tanácsadó bizottsággal folytatott konzultációt követően,
   mivel:
   
               (1)
            
            
               A 2006/112/EK tanácsi irányelv (2) 382. cikke értelmében Észtország, a csatlakozás időpontjában általa alkalmazott feltételek mellett, továbbra is mentesítheti az irányelv X. melléklete B. részének 10. pontjában említett nemzetközi személyszállítást mindaddig, ameddig a 2004. április 30-án a Közösséget alkotó valamelyik tagállam ezzel azonos adómentességet alkalmaz; a fenti ügyleteket figyelembe kell venni a héa-sajátforrások alapjának meghatározásához.
            
         
               (2)
            
            
               A 2005/816/EK, Euratom bizottsági határozattal (3) Észtország engedélyt kap közelítő becslések alkalmazására a 2006/112/EK irányelv X. melléklete B. részének 10. pontjában említett ügyletek tekintetében.
            
         
               (3)
            
            
               A Bizottság által a héa-sajátforrásra irányuló ellenőrzések egyszerűsítéséről írt, 2014. február 14-i levélre küldött, 2015. április 23-i válaszában (4) Észtország engedélyt kért a Bizottságtól, hogy a 2015–2020 közötti pénzügyi évek tekintetében a 2006/112/EK irányelv X. melléklete B. részének 10. pontjában említett ügyletek héa-sajátforrás alapjának kiszámításához a köztes alap egy rögzített százalékát alkalmazza. Észtország bizonyította, hogy a százalékos arány az évek során stabil maradt, ezért a Bizottságnak – levelével összhangban – engedélyeznie kell, hogy Észtország rögzített százalékot alkalmazzon a héa-sajátforrás alapjának kiszámításához.
            
         
               (4)
            
            
               Az átláthatóság és a jogbiztonság érdekében az engedély alkalmazhatóságának időtartamát célszerű korlátozni.
            
         
               (5)
            
            
               A 2005/816/EK, Euratom határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2005/816/EK, Euratom határozat a következő 1a. cikkel egészül ki:
   
      „1a. cikk
      E határozat 1. cikkétől eltérve a héa-sajátforrások alapja 2015. január 1. és 2020. december 31. között történő kiszámításának céljából az Észt Köztársaság számára engedélyezett a köztes alap 0,23 %-ának alkalmazása a 2006/112/EK tanácsi irányelv (5) X. melléklete B. részének 10. pontjában említett ügyletek (személyszállítás) tekintetében.
   
   2. cikk
   Ennek a határozatnak az Észt Köztársaság a címzettje.
   
      Kelt Brüsszelben, 2015. november 25-én.
      
         
            a Bizottság részéről
         
         Kristalina GEORGIEVA
         
            alelnök
         
      
   
   
      (1)  HL L 155., 1989.6.7., 9. o.
   
   
      (2)  A Tanács 2006. november 28-i 2006/112/EK irányelve a közös hozzáadottértékadó-rendszerről (HL L 347., 2006.12.11., 1. o.).
   
      (3)  A Bizottság 2005. november 21-i 2005/816/EK, Euratom határozata az Észt Köztársaság számára a HÉA-sajátforrás alapjának kiszámításához bizonyos közelítő becslések alkalmazásának engedélyezéséről (HL L 305., 2005.11.24., 37. o.).
   
      (4)  Ares(2015)370581.